Bupréstidos

Os **bupréstidos** (**Buprestidae**) son unha familia de escaravellos, ás veces chamados escaravellos xoia polas súas brillantes cores metálicas e iridescentes. As larvas perforan as plantas e teñen cabezas aplanadas. A familia é unha das máis grandes dos escaravellos, cunhas 15&nbsp;000 especies coñecidas de 450 xéneros. Ademais, describíronse 100 especies fósiles.

As especies máis grandes e máis espectacularmente coloreadas de bupréstidos son moi apreciadas polos coleccionistas de insectos. Os élitros dalgúns bupréstidos foron utilizados tradicionalmente na arte de adornar con élitros e en xoiería en certos países de Asia, como a India, Tailandia e o Xapón.

## Descrición e ecoloxía 
A súa forma é xeralmente cilíndrica ou de alongada a ovoide, con lonxitudes de 3 a 80&nbsp;mm, aínda que a maioría das especies son de menos de 20&nbsp;mm. Os xéneros *Catoxantha*, *Chrysaspis*, *Euchroma* e *Megaloxantha* conteñen as especies máis grandes. Poden ter diversas cores brillantes e complicados debuxos. A iridescencia é común nestes escaravellos e non se debe a pigmentos do exoesqueleto, senón que é causada por coloración estrutural, na cal a textura microscópica da súa cutícula reflicte selectivamente frecuencias específicas da luz en determinadas direccións. Este é o mesmo efecto que fai que un disco compacto reflicta múltiples cores.

As larvas perforan as raíces, troncos e talos e follas de varios tipos de plantas, desde árbores a plantas herbáceas. Os tipos que furan a madeira xeralmente prefiren pólas mortas ou moribundas en árbores que no resto están sans, mentres que uns poucos tipos atacan madeira verde san; algúns destes son graves pragas que poden matar as árbores e causar grandes danos económicos, como o invasivo *Agrilus planipennis*. Algunhas especies son atraídas por bosques que se queimaron recentemente para poñeren alí os ovos. Poden percibir o fume da madeira de piñeiro queimada desde uns 80&nbsp;km de distancia, e poden ver a luz infravermella, o que lles axuda a achegarse ás zonas nas que houbo incendios forestais.

Hai dez especies de Buprestidae que se alimentan nas piceas e abetos, pero os *Tsuga* son a súa fonte de alimento preferida. Igual que ocorre coas larvas dos cerambícidos (de cabezas arredondadas), a maioría da alimentación ocorre en árbores mortos ou moribundos, ou preto de feridas en árbores vivas. Os danos só son abundantes alí onde teñen a posibilidade de reproducirse continuamente. A historia vital destes escaravellos perforadores é similar á das larvas de cerambícidos, pero informouse dalgúns ciclos vitais moi longos en condicións adversas. As larvas que acabaron o seu crecemento, de ata 25&nbsp;mm de longo, están aplanadas caracteristicamente e a parte anterior do corpo é moito máis ancha que o resto. Os adultos de aspecto broncíneo só se ven xeralmente onde hai material adecuado en localizacións soleadas.

Ficheiro:Jewel Beetle.JPG|Especie non identificadas de Pune (India)
Ficheiro:Jewel beetle.jpg|Especie non identificadas de Swifts Creek (Victoria, Australia)
Ficheiro:Kerremans.Monographie.des.Buprestides.06.jpg|Buprestinae (no centro á dereita e na parte inferior á esquerda), Julodinae (centro) e Polycestinae (outros) *Monographie des Buprestides* de de Charles Kerremans
Ficheiro:Prachtkäfer aus der Grube Messel.JPG|Fósil do Eoceno, encontrado no pozo de Messel (Alemaña)
Ficheiro:Buprestidae pon vandu.jpg|Bupréstido de Salem, Tamil Nadu
Ficheiro:Jewel beetle (Chrysochroa fulminans), Mindanao, Philippines 08.jpg|*Chrysochroa fulminans* de Mindanao, Filipinas

## Sistemática 
A clasificación dos bupréstidos non está aínda firmemente establecida, pero parece haber cinco ou seis liñaxes principais, que poden considerarse subfamilias, posiblemente cunha ou dúas que serán elevadas a familias. Algúns outros sistemas definen ata 14 subfamilias.

As subfamilias comunmente aceptadas, con algúns xéneros representativos (non están todos) son:

[miniatura|Espécime de *[Agrilus biguttatus* (Agrilinae)]]
[miniatura|Espécime de *[Eurythyrea austriaca* (Buprestinae)]]
[miniatura|*[Temognatha alternata*, un Buprestinae de 2,6&nbsp;cm de lonxitude de Cooktown, Australia]]
[miniatura|Espécime de *[Capnodis cariosa* (Chrysochroinae)]]
[miniatura|Espécime de *[Julodis ehrenbergii* de Grecia (Julodinae)]]
[miniatura|Unha especie de *[Acmaeodera* (Polycestinae)]]

Agrilinae &ndash; Cosmopolitas, coa maioría dos taxons no hemisferio Norte
* *Agrilus* Curtis, 1825  
* *Anodontodora* Obenberger, 1931
* *Asymades* Kerremans, 1893
* *Brachys* Dejean, 1833 
* *Chalcophlocteis* Obenberger, 1924
* *Discoderoides* Théry, 1936
* *Entomogaster* Saunders, 1871
* *Ethiopoeus* Bellamy, 2008
* *Madecorformica* Bellamy, 2008
* *Meliboeus* Deyrolle, 1864 
* *Pachyschelus* Solier, 1833
* *Paracylindromorphus* Thery, 1930 
* *Paradorella* Obenberger, 1923
* *Pseudokerremansia* Bellamy & Holm, 1985 
* *Strandietta* Obenberger, 1931
Buprestinae &ndash; Cosmopolitas
* *Agrilozodes* Thery, 1927
* *Anthaxia* Eschscholtz, 1829 
* *Bubastoides*
* *Buprestis*
* *Calodema* &ndash; Encóntranse só en Australia e Nova Guinea; xeralmente en bosques pluviosos
* *Castiarina* &ndash; Unhas 500 especies, que se encontran só en Australia e Nova Guinea, previamente considerados un subxénero de *Stigmodera*
* *Chrysobothris*
* *Colobogaster*
* *Conognatha*
* *Eurythyrea*
* *Hiperantha*
* *Metaxymorpha* &ndash; Encóntranse só en Australia, Nova Guinea e Indonesia; usualmente en bosques pluviosos
* *Stigmodera* &ndash; 7 especies permanecen aquí 
* *Temognatha* &ndash; Unhas 83-85 especies, que se encontran só en Australia e Nova Guinea, previamente considerados un subxénero de *Stigmodera*

Chrysochroinae
* *Capnodis*
* *Chalcophora*
* *Chrysochroa*
* *Chrysodema* Laporte & Gory, 1835 (= *Cyalithoides*)
* *Euchroma*
* *Halecia*
* *Lampetis* Dejean, 1833 &ndash; Ás veces incluído na tribo Psilopterini, pero actualmente non se considera moi próximo a *Psiloptera* (provisionalmente situado aquí)
* *Lampropepla*

* *Perotis*
* *Psiloptera* (provisionalmente situado aquí)
Galbellinae
* *Galbella*
Julodinae
* *Aaata*
* *Amblysterna*
* *Julodella*
* *Julodis*

* *Neojulodis*
* *Sternocera*

Polycestinae
* *Acmaeodera*

## Notas 
## Véxase tamén 
### Bibliografía 
* Bellamy, C.L. & Nelson, G.H. (2002): Buprestidae. *En:* Arnett, Ross H. Jr. & Thomas, Michael C.: *American Beetles* (Volume 2). CRC Press.
*Akiyama, K. e S. Ohmomo. 2000. *The Buprestid Beetles of the World*. Iconographic Series of Insects 4. . A 341-page work with 120 colour plates.

### Ligazóns externas 
* Julodini
* Jewel beetle, cunha extensa lista de especies e moitas fotos
* Flickr Imaxes
* ZinRus Fotos magníficas.
* The World of Jewel Beetles (Páxina dos Buprestidae)
* Bupr´stidos de Praga, con imaxes
* Bupréstidos en selos postais
* Os bupréstidos poden oír os incendios, curto resumo dun xornal JEB
* Bibliografía
* Sitio taiwanés con imaxes con nomes binomiais
* Imaxes de tipos en NHM(Londres)
* Museo de Hampshire - Escaravellos en xoiería
* Fotografías de alta resolución